СОФИЯ, (BulgarianMilitary.com) – САЩ ни предложиха много добра пакетна сделка, дадената максимална цена включва това, което ние искаме. Така коментира в ефира на bTV предстоящата покупка на изтребители F-16 за българската авиация ген. Съби Събев, съосновател на Атлантическия съвет на България, научи BulgarianMilitary.com.

Прочети още: България може да си позволи до 2 млрд. лв. за 8 F-16, има шанс да няма сделка, каза Каракачанов

Припомняме, че американският Конгрес разреши продажбата на изтребители F-16 за страната ни. Одобрено е изкупуването на цялостен пакет за осем многоцеливи изтребителя. Одобрената сума е с таван до 2,9 млрд. лв., а българският парламент гласува бюджет от 1,8 млрд. лв. с ДДС.

„Това е много добра пакетна сделка. Максималната цена, която беше обявена в окончателния договор, няма да бъде такава и ще бъде сравнително по-ниска. Това дава възможност впоследствие да се закупят допълнителни въоръжения, модернизация и т.н.”, обясни ген. Съби Събев.

Прочети още: Цената за българските Ф-16 не е показателна за крайната стойност, коментират от Локхийд Мартин

Той добави, че обучението на летци и техници изисква специализиран английски език. „Ако те имат добра подготовка, може би ще се отреже малко от това перо“, допълни той.

По думите му колкото по-бързо подпишем договора, толкова по-бързо тези съвременни самолети ще бъдат доставени. Ако той се ратифицира от Народното събрание до края на юли, най-късно през 2022 г. ще започнем да ги получаваме, прогнозира ген. Съби Събев.

Според ген. Събев плащането също може да не е проблем, тъй като можем да направим като Полша и да вземем нисколихвен заем от САЩ.

Прочети още: Американският конгрес одобри възможната продажба на Ф-16 за България

България държи на разсрочено плащане, докато САЩ искат предварително плащане.

Следвайте ни навсякъде и по всяко време чрез Facebook страницата ни и RSS. Четете повече от света на отбрана и сигурност, анализи, коментари, и нови военни технологии в английската версия на сайта.

BulgarianMilitary.com

Източник: Pan